На основу Закона о платама у државним органима и јавним службама („Службени гласник РС, број 34/01, 62/2006-др.закон, 63/2006-исп.др.закона, 116/2008-др.закони, 92/2011-др.закони, 101/2013, 55/2013, 99/2014, 21/2016-др.закон, 113/2017-др.закони, 95/2018-др.закони, 86/2019-др.закони, 123/2021-др.закони и 19/2025), Уредбе о коефицијентима за обрачун и исплату плата именованих и постављених лица запослених у државним органима („Службени гласник РС, број 44/2008-пречишћен текст, 2/2012, 113/2017-др. закон, 23/2018, 95/2018-др. закон, 86/2019-др. закон, 157/2020-др. закон, 123/2021-др. закон, 19/2025-др. закон и 39/2025) и члана 40. Статута општине Косјерић („Службени лист општине Косјерић“, број 3/19), на седници скупштине општине Косјерић, одржане дана\_\_\_\_\_\_\_\_ године, донета је

**ОДЛУКА**

**О КОЕФИЦИЈЕНТИМА ЗА ОБРАЧУН И ИСПЛАТУ ПЛАТА ИЗАБРАНИХ, ПОСТАВЉЕНИХ И ИМЕНОВАНИХ ЛИЦА У СКУПШТИНИ ОПШТИНЕ, ЗАПОСЛЕНИХ У ОПШТИНСКОЈ УПРАВИ И ОПШТИНСКОМ ПРАВОБРАНИЛАШТВУ, НАКНАДАМА И ДРУГИМ ПРИМАЊИМА ОДБОРНИКА**

**Члан 1**.

Овом одлуком утврђују се коефицијенти за обрачун плата изабраних, постављених и именованих лица у Скупштини општине, запослених у Општинској управи и Општинском правобранилаштву и утврђују права на трошкове настале вршењем одборничке дужности у Скупштини општине.

**Члан 2.**

Начин утврђивања плата, додатака, накнада и осталих примања, лица из члана 1. ове одлуке, утврђен је Законом о платама у државним органима и јавним службама (у даљем тексту. закон) и Уредбом о коефицијентима за обрачун и исплату плата именованих и постављених лица запослених у државним органима ( у даљем тексту: уредба).

**Члан 3.**

Коефицијенти за обрачун и исплату плата изабраних и именованих лица износи:

- за председника општине------------------------------------90%

- за заменика председника општине------------------------85%

- за председника Скупштине општине---------------------80%

- за заменика председника Скупштине --------------------75%

од коефицијента за обрачун и ислату плате посланика на сталном раду у Народној скупштини.

**Члан 4.**

Коефицијети за обрачун и исплату плате постављених и именованих лица износе:

-за начелника Општинске управе--------------------------90%

-за секретара Скупштине општине------------------------85%

-за Општинског правобраниоца---------------------------90%

-за помоћника председника општине-------------------- 85%

од коефицијента за обрачун и исплату плата за начелника округа.

**Члан 5.**

За обрачун и исплату плата запослених у Општинској управи примењују се коефицијенти утврђени Уредбом Владе Републике Србије.

**Члан 6.**

Утврђени коефицијенти за постављена и именована лица, односно звања и занимања у зависности од сложености и одговороности послова увећавају се у процентима утврђених Уредбом о коефицијентима за обрачун и исплату плата именованих и постављених лица запослених у државним органима коју је донела Влада Републике Србије.

**Члан 7.**

Кад изабрана и именована лица из члана 3. ове одлуке своју функцију не обављају као плаћену, на сталном раду, имају право на накнаду у износу од:

-председник Скупштине општине-------------------------60.000,00 динара

-заменик председника Скупштине општине-------------30.000,00 динара

**Члан 8.**

Права утврђена овом одлуком лица из члана 3. и 4. алинеја 2. 3.и 4. ове одлуке остварују од дана ступања на функцију до дана разрешења, односно до дана престанка фунције, док лице из члана 4. став 1. алинеја 1. права утврђена овом одлуком остварује у складу са Законом о запосленима у АП и ЈЛС и у складу са Законом о раду.

Лице које по престанку функције не буде бирано или постављено или буде разрешено пре истека мандата, има право на плату коју је имало на дан разрешења у трајању од 3 (три) месеца у складу са Законом о радним односима у државним органима, изузев када се исто одрекне ове накнаде.

**Члан 9.**

Лица из члана 3. и 4. ове одлуке плату и остала примања, као и сва права и обавезе остварују у Општинској управи општине Косјерић.

**Члан 10.**

О правима изабраних, постављених и именованих лица из члана 3. и 4. ове одлуке, утврђених овом одлуком и законом одлучује Комисија за административно, мандатна и имунитетска питања Скупштине општине, осим о правима из радног односа лица из члана 4. став 1. алинеја 1. и алинеја 3. и 4. о којима одлучује Општинско веће и председник Општине.

**Члан 11.**

О правима запослених у Општинској управи утврђених овом одлуком и законом одлучује начелник Општинске управе на начин и по поступку прописаном законом.

**Члан 12.**

Одборницима скупштине општине и Општинског већа за учешће у раду на седницама скупштине општине и Општинског већа (осим телефонске седнице), припада накнада за вршење функције у износу од 5.000,00 динара по седници, као и право трошкова превоза у висини цене превозне карте.

Председнику и члановима сталних радних тела Скупштине општине припада право на накнаду за вршење функције у износу од 2.000,00 динара по седници, као и право трошкова превоза у висини цене превозне карте.

Комисији за планове накнада се посебно обрачунава сходно прописима Закона о планирању и изградњи, а Комисији за избор директора јавних предузећа припада право на накнаду за вршење функције у износу од 5.000,00 динара по седници, као и право трошкова превоза у висини цене превозне карте.

Председнику, секретару и члановима (заменицима чланова) првостепене и другостепене изборне комисије за спровођење избора за чланове савета месних заједница за подручје општине Косјерић припада право на накнаду за вршење функције у износу од 5.000,00

динара по седници, као и право на трошкове превоза у висини цене превозне карте.

**Члан 13.**

Ступањем на снагу ове одлуке престаје да важи Одлука о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-16/09-03 од 21.08.2009.године, Измена и допуна Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-6/2016 од 15.08.2016. године, Измена и допуна Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-20/2016 од 13.12.2016.године, Одлука о изменама и допунама Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-41 /2019 од 29.08.2019.године и Измена и допуна Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-6/2016 од 20.05.2022.године.

**Члан 14.**

Ова одлука ступа на снагу даном доношења и биће објављена у „Службеном листу општине Косјерић.“

Број: 121-20/2025

У Косјерићу \_\_\_\_\_\_\_\_\_\_\_2025. године

ПРЕДСЕДНИК СКУПШТИНЕ ОПШТИНЕ

Татјана Коковић

СЕКРЕТАР СКУПШТИНЕ ОПШТИНЕ

Јовиша Лазаревић

Образложење

Правни основ:

Закона о платама у државним органима и јавним службама („Службени гласник РС, број 34/01, 62/2006-др.закон, 63/2006-исп.др.закона, 116/2008-др.закони, 92/2011-др.закони, 101/2013, 55/2013, 99/2014, 21/2016-др.закон, 113/2017-др.закони, 95/2018-др.закони, 86/2019-др.закони, 123/2021-др.закони и 19/2025), Уредбе о коефицијентима за обрачун и исплату плата именованих и постављених лица запослених у државним органима („Службени гласник РС, број 44/2008-пречишћен текст, 2/2012, 113/2017-др. закон, 23/2018, 95/2018-др. закон, 86/2019-др. закон, 157/2020-др. закон, 123/2021-др. закон, 19/2025-др. закон и 39/2025) и члана 40. Статута општине Косјерић („Службени лист општине Косјерић“, број 3/19).

Разлози:

Ступањем на снагу ове одлуке престаје да важи Одлука о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-16/09-03 од 21.08.2009.године, Измена и допуна Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-6/2016 од 15.08.2016. године, Измена и допуна Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-20/2016 од 13.12.2016.године, Одлука о изменама и допунама Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-41 /2019 од 29.08.2019.године и Измена и допуна Одлуке о коефицијентима за обрачун и исплату плата изабраних, постављених и именованих лица у Скупштини Општине, запослених у Општинској управи и накнадама и другим примањима одборника број 121-6/2016 од 20.05.2022.године.

Циљ:

Израда пречишћеног текста Одлуке са измењеним износима наканада који су несрaзмерно ниски у односу на наканада за 2025. годину у другим сегментима јавног управљања.

Обрадио

Начелник ОУ

Гордана Гвозденовић